มิตรแท้เผย3วันลูกค้าซื้อความคุ้มครอง100ล.
มิตรแท้ฯ เผยลูกค้าทำประกันงานสัปดาห์ประกันภัย รวมทุนประกันกว่า 100 ล้านบาท
28 ก.ย. 2553

มิตรแท้ฯ เผยลูกค้าทำประกันงานสัปดาห์ประกันภัย รวมทุนประกันกว่า 100 ล้านบาท
นายสุขเทพ จันทร์ศรีชวาลา ประธานกรรมการบริหารและกรรมการผู้จัดการ บริษัท มิตรแท้ประกันภัย เปิดเผยว่า ตลอดระยะเวลา 3 วันของการจัดงานสัปดาห์ประกันภัยมีลูกค้าและผู้สนใจเข้าเยี่ยมชมบู้ธและซื้อกรมธรรม์ประกันภัยต่างๆ ในราคาพิเศษที่มีส่วนลดสูงสุดถึง 30% ของมิตรแท้ประกันภัยเป็นจำนวนมาก สรุปทุนประกันภัยรวมจากกรมธรรม์ทุกประเภทสูงถึง 110.017 ล้านบาทบาท คิดเป็นเบี้ยประกันภัยรับรวม 1.51 ล้านบาท 
ทั้งนี้ แยกเป็นประกันภัยรถยนต์ภาคสมัครใจ ทุนประกันภัยรวม 40.83 ล้านบาท คิดเป็นเบี้ยประกันภัยรับรวม 1.35 ล้านบาทบาท ประกันภัยรถยนต์ภาคบังคับ (พรบ.) ทุนประกันภัยรวม 5.20 ล้านบาท คิดเป็นเบี้ยประกันภัยรับรวม 5.54 หมื่นบาท ประกันอัคคีภัย ทุนประกันภัยรวม 18.85 ล้านบาท คิดเป็นเบี้ยประกันภัยรับรวม 3.66 หมื่นบาท ประกันอุบัติเหตุส่วนบุคคล ทุนประกันภัยรวม 7.11 ล้านบาท คิดเป็นเบี้ยประกันภัยรับรวม 1.71 หมื่นบาท ประกันภัยเบ็ดเตล็ด ทุนประกันภัยรวม 38.02 ล้านบาท คิดเป็นเบี้ยประกันภัยรับรวม 5.10 หมื่นบาท
นายสุขเทพ กล่าวว่า บริษัทได้นำเสนอความเป็นผู้นำทางเทคโนโลยีในวงการประกันภัยภายใต้ Concept “Mittare Connected” อาทิ รูปแบบของบู้ธที่มีรูปลักษณ์ก้าวล้ำทันสมัย, การออกกรมธรรม์ทุกประเภทได้ทันทีภายในงาน, การจัดแสดง Hi Tech Agent เทคโนโลยีใหม่ล่าสุดของวงการประกันภัยที่สามารถออกกรมธรรม์ได้ทุกที่ทุกเวลาไม่ว่าจะอยู่แห่งใดของประเทศ ให้กับผู้เข้าร่วมชมงาน